Diari Oficial de la Generalitat Valenciana


Sumari del DOGV 8115, del 29-08-2017 (2017/7396)

Informació pública de la versió preliminar del Pla general estructural i de l'estudi ambiental i territorial estratègic, i la resta de documents. Expedient PG/313.
-------------------------------------------------------------------------------------------------------------------------------------------------------------------

### Dades del document

Número de DOGV
:   8115

Data del DOGV
:   29-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7396


Data del document
:   08-08-2017

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * administració local
    * pla d'urbanisme

Informació pública de la versió preliminar del Pla general estructural i de l'estudi ambiental i territorial estratègic, i la resta de documents. Expedient PG/313. [2017/7396]  
El Ple de l'Ajuntament de Benicarló, en sessió extraordinària celebrada el dia 7 d'agost de 2017, va acordar:  
1. Aprovar el Pla de participació pública que acompanya la versió preliminar del Pla general estructural i l'estudi ambiental i territorial estratègic, proposat per la mercantil Territori i Ciutat, SL, els serveis de la qual ha contractat l'Ajuntament de Benicarló, i presentat en data 20 de juliol de 2017 (registre d'entrada núm. 13097).  
2. Sotmetre la versió preliminar del Pla general estructural i l'estudi ambiental i territorial estratègic, i la resta de documents exigibles per la normativa sectorial, proposats per la mercantil Territori i Ciutat, SL, els serveis de la qual ha contractat l'Ajuntament de Benicarló, i presentats en data 20 de juliol de 2017 (registre d'entrada núm. 13689), a la fase de participació pública i consultes amb les administracions afectades i amb les persones interessades, mitjançant les accions definides en el pla de participació pública.  
3. Publicar anuncis en el DOGV i en premsa escrita de gran difusió i posar a la disposició del públic els documents esmentats en l'apartat anterior en el Departament d'Urbanisme de l'Ajuntament de Benicarló (plaça del Dr. Pera, 3r pis) i en la pàgina web municipal   
www.ajuntamentdebenicarlo.org  
El període de participació pública i consultes serà de tres mesos, a comptar des de l'endemà de la publicació del corresponent anunci en el Diari Oficial de la Generalitat Valenciana. Durant el dit termini qualsevol persona interessada podrà formular al·legacions i observacions i podrà aportar tot tipus de documentació o mitjans de prova que s'estimen adequats en el seu suport.  
4. Realitzar consulta a les empreses subministradores d'aigua, energia elèctrica, gas, telefonia i telecomunicacions, perquè emeten informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
5. Suspendre, en tot el terme municipal, la tramitació i l'atorgament de tot tipus de llicències, així com de l'aprovació de nous programes d'actuació que siguen incompatibles amb l'antiga i/o amb la nova ordenació proposada, durant el termini màxim legalment previst.  
  
  
Benicarló, 8 d'agost de 2017.- L'alcaldessa: Rosario Miralles Ferrando.